stanford-oval/wikipedia huggingface dataset:
משחלף אניונים 1

איור של מנגנון הפעולה של משחלף אניונים 1
משחלף אניונים 1 (Anion Exchanger 1, ובראשי תיבות: AE1) הוא גליקופרוטאין השייך למשפחת החלבונים SLC4 ומשמש משחלף כלוריד בביקרבונט. בכך הוא מסייע לשמירת ההומאוסטזיס של רמת החומציות. כמו כן, למשחלף תפקיד בשימור נפח התא על ידי חיבור של ממברנת התא לשלד התא. זהו חלבון ממברנה הנמצא בכל בעלי החוליות, שמור מבחינה פילוגנטית ואחד החלבונים הנחקרים ביותר מקרב חלבוני SLC4. באדם החלבון נמצא בשני סוגי תאים: בתאי דם אדומים ובתאי כליה.
החלבון התגלה בהרצה של ממברנת תא דם אדום באלקטרופורזה מסוג SDS-PAGE. המשחלף היה הקו הגדול השלישי בג'ל, ולכן הוענק לו הכינוי פס 3 (Band 3).
בתאי דם אדומים של אדם מהווה החלבון כ-25% מקרום התא, והעתקים רבים שלו קיימים על גבי כל תא. תפקידיו של החלבון רבים, וכוללים החלפה ביחס של אחד לאחד של יון ביקרבונט ביון כלוריד. החלפה זו היא חשובה בשמירה על ה-pH בתא הדם, וכן בשינוע של הפחמן הדו-חמצני, אחד מתוצרי הנשימה התאית, אל מחוץ לתא ולגוף. כמו כן, למשחלף האניונים תפקיד בחיבור של ממברנת התא לשלד התא, חיבור אשר משמר את צורת התא וגודלו.
בכליית האדם נמצא האיזופורם kAE1 של החלבון, צורה אשר מקוצרת בקצה האמיני שלה. החלבון נמצא בתאי הצינורות המאספים בנפרון, שמנקזים את השתן שנוצר בכליות אל השופכן. תפקידו של החלבון במערכת זו הוא לשלוט על חומציות הכליה, באמצעות זירוז יצירת פרוטון וביקרבונט מפחמן דו-חמצני ומולקולת מים, פעולה המזורזת באמצעות קרבוניק אנהידראז. הפרוטונים עוברים דרך משאבת פרוטונים ומופרשים לשתנן, ואילו kAE1 משחלף ביקרבונט, שחשוב לתהליכים בדם, ובכך גם מטה את התגובה, לפי עקרון לה שטלייה.
אי-תפקוד של החלבון עלול להוביל למחלות שונות באדם, בהן חמצת אבובית הכליה וספרוציטוזיס תורשתי. מוטציות בחלבון עלולות להוביל גם לפגיעות גדולה יותר למחלות, בהן מלריה.
החלבון קיים הן בצורת דימר והן בצורת טטרמר. בדומה למשחלפי אניונים אחרים, יש לו קצה אמיני ארוך יחסית בתוך הציטופלזמה, וכן קצה קרבוקסילי קצר יחסית שאף הוא בציטופלזמה. קרבוניק אנהידראז II‏ (Carbonic anhydrase II) יכול להיקשר למשחלף אניונים 1 בקצה הקרבוקסילי תוך החלפת פחמן דו-חמצני לביקרבונט. הביקרבונט מועבר אל מחוץ לתא תוך החלפתו ביון כלוריד.
הערות שוליים

1 2 3  GRCh38: Ensembl גרסה 89: ENSG00000004939 - Ensembl, מאי 2017
1 2 3  GRCm38: Ensembl גרסה 89: ENSMUSG00000006574 - Ensembl, מאי 2017
↑  "Human PubMed Reference:".
↑  "Mouse PubMed Reference:".
↑  מאמר על הנושא ב-ncbi (באנגלית)
משה מפיזענץ

משה בן יצחק מפיזענץ היה פרשן ודרשן שפעל בשלהי המאה ה-16 בפולין ובמוראביה. מחבר הספר "דרש משה" שהוא החיבור האשכנזי הראשון המפרש את אגדות התלמוד הבבלי והתלמוד הירושלמי כגוף ידע עצמאי על פי סדר המסכתות והדפים.
תולדות חייו

ר' משה פעל בשלהי המאה ה-16. ישנן עדויות לישיבתו בערים קרקוב, לייפניק ופיזענץ (בצ'כית: Bzenec; בגרמנית: Bisenz) (אנ'). עיון ביצירותיו מעלה שזכה לחינוך ישיבתי. מלבד זאת היה בעל השכלה תורנית רחבה שכללה היכרות עם חכמת הקבלה, פילוסופיה מבית מדרשו של הרמב"ם וספרי מוסר.
יצירתו הספרותית

ר' משה חיבר שבע יצירות תורניות שרובן אינן מוכרות בימינו אלא בשמותיהן בלבד:
תורת משה - פרשנות על המקרא ומדרשי חז"ל הדנים במקראות.
נר ה' - פירוש למגילת רות.
יד ה' - פירוש למגילת אסתר.
חוקי אלוהים - חיבור הלכתי הדן בהלכות דיינים, בתי-דין והלכות תלמידי חכמים.
חיבור נוסף המיוחס לו הוא:
ה הידיעה - חיבור הכולל 2150 שורות הנפתחות בה' וקוראות לגאולתם של ישראל. החיבור חובר בשנת 1591 בעת ישיבתו של המחבר בעיר ליפניק (Lipnik) שבמוראביה, ויצא לאור בשנת 1595 בקרקוב בבית דפוסו של יצחק בן אהרון מפרוסיץ.
גולת הכותרת של יצירתו התורנית היא החיבור:
דרש משה - על אגדות התלמוד הבבלי והירושלמי. חיבור זה ראה אור במהדורה אחת בלבד בשנת ה'שמ"ט (1589) בדפוס יצחק בן אהרון מפרוסיץ שבקרקוב.
החיבור דרש משה ומקומו בפרשנות האגדה

החיבור, דרש משה, כולל פרשנות ל-296 אגדות הלקוחות מהתלמוד הבבלי והתלמוד הירושלמי. המחבר מעתיק את האגדות על פי רוב בדילוגים ולאחר מכן מפרש אותן תוך התייחסות להיבטים מוסרים ואמוניים העולים מהאגדה המובאת. הדרש משה הוא החיבור הראשון שנכתב על ידי יוצר אשכנזי, המפרש את אגדות התלמוד כגוף ידע עצמאי על פי סדר המסכתות והדפים ולא ככלי עזר להדגשת היבטים מוסרים. שיטה פרשנית זו ממשיכה למעשה את דרכם של החכמים הספרדים, ר' יעקב בן חביב ובנו ר' לוי בספרם עין יעקב.
אימוצה של דרך פרשנית זו הרואה באגדה גוף ידע העומד בזכות עצמו, מהווה עדות נוספת להשפעתם של חכמי ספרד על עיצוב דמותה של הספרות התורנית באשכנז בשלהי המאה ה-16. לצד אימוצן של דרכי כתיבה המאפיינות את היצירה היהודית שהתפתחה בספרד, הספר "דרש משה" משמר אופני כתיבה אשכנזים הבאים לידי ביטוי בעיקר בתשע דרשות המובאות בשלמותן במסגרת החיבור. דרשות אלו מובנות על פי צורת הכתיבה המאפיינת את הדרשה האשכנזית.
לקריאה נוספת

יעקב אלבוים, פתיחות והסתגרות-היצירה הרוחנית הספרותית בפולין ובארצות אשכנז בשלהי המאה השש-עשרה, מאגנס, 1990, עמ' 127-134.
אברהם אייזן, החיבור דרש משה לר' משה מפיזענץ ומקומו בפרשנות האגדה התלמודית במרחב הפולני-אשכנזי בשלהי המאה הט"ז, עבודה לצורך קבלת תואר מוסמך, אוניברסיטת בן-גוריון, באר שבע, 2010.
הערות שוליים

↑  חיים דוב פרידברג, הדפוס העברי בפולניה, תל אביב, תש"י, עמ' 14
| --- | --- |
בקרת זהויות :  NLI: 987007307596405171  VIAF: 297765305   WorldCat (עם VIAF): 297765305
משה פבלוקיס

| --- | --- |
אין תמונה חופשית
 לידה:  10 בנובמבר 1960 (בן 63) בואנוס איירס, ארגנטינה 
 ענף מדעי:  הנדסה כימית
 מקום מגורים:  ישראלישראל, וארגנטינהארגנטינה
 מקום לימודים:  הטכניון – מכון טכנולוגי לישראל 
 מוסדות:  שנקר - בית ספר גבוה להנדסה ולעיצוב 
 פרסים והוקרה:  מרצה מצטיין ועוד.
 תרומות עיקריות
 זרימה, מעבר מסה, מעבר חום
 
משה פבלוקיס (נולד ב־10 בנובמבר 1960) הוא פרופסור חבר במכללת שנקר.
מחקריו עוסקים בעיקר בנושאי זרימה ומעבר חום ומסה בפיתוח מודלים תאורטיים של מערכות עם טיפות, בועות וחלקיקים.
ביוגרפיה

פבלוקיס נולד בבואנוס איירס, עלה לארץ עם הוריו בגיל 10 וגדל בבת ים. את לימודיו התיכוניים עשה בתיכון הנדסאים הרצליה ליד אוניברסיטת ת"א. בשירותו הצבאי היה בחיל הנדסה קרבית ובלשכת גיוס תל השומר ושירת במילואים כקשר נ"מ.
סיים בהצטיינות לימודי הנדסה בפקולטה להנדסה כימית בטכניון, וכן סיים את לימודי התואר שני במחלקה זו. עבודת התזה שלו עסקה במודל מתמטי של זרימה למינרית.
בשנת 1995 סיים דוקטורט בהנדסה כימית בטכניון, המכון הטכנולוגי לישראל. עבודת הדוקטורט שלו עסקה בפיתוח מודל מתמטי להמסת בועת גז בנוזל צמיג בזרימת גזירה בין המנחים שלו בדוקטורט היה מי שלימים התמנה לראש הטכניון הפרופ׳ זאב תדמור, כמו כן המשיך בטכניון להשתלמות בפוסט-דוקטורט.
בשנים 1996–2006 שימש כפרופ' במחלקה להנדסה כימית באוניברסיטת הלאומית של סינגפור (NUS). שם חקר מערכות זרימה עם זורמים לא נויטוניים. בשנת 2007 שימש כמרצה בכיר בבית הספר להנדסה באוניברסיטת ג'יימס קוק (אנ') (JCU) באוסטרליה.
בשנת 2008 הצטרף לסגל המחלקה להנדסה כימית בשנקר ברמת גן שם הוא חוקר ומלמד מגוון קורסים בתחומי התמחותו.
ביוגרפיה > קריירה אקדמית

במסגרת מחקריו העיקריים פבלוקיס עוסק בפתרון תאורטי של תופעות מעבר (זרימה, מעבר חום ומסה) עם טיפות, בועות וחלקיקים, תחום בעל יישומים תעשייתיים רבים וגם נושא שיש בו עניין מדעי בסיסי.
למחקריו העוסקים בהתגרענות בועה וגדילתה יש יישומים רבים בתעשיית עיבוד הפולימרים כגון בייצור חומרים מקציפים, בהוצאת הריכוז הנמוך של הרכיבים הנדיפים ממסת הפולימר כדי לשפר את תכונות המוצר, לעמוד בתקנים סביבתיים ובריאותיים ולאישוש כימי. בנוסף הוא מסביר את פעולת הגומלין שנועדה לייצר חומרים בעלי תכונות ייחודיות כמו יחס חוזק/מסה גבוה ומבודדים טובים.
כמו כן פבלוקיס פותר סוגיות של עיוות וניתוק טיפות דקות במערכות לא-ניוטוניות עבור נוזלים בעלי צמיגות גבוהה, כמו חומרי מזון וחומרים ביולוגיים המיוצרים בדרך כלל בתנאים בהם הזרימה מכילה גזירה או רכיבים מרחיבים. טיפה (או בועה) הקיימת בסוגים אלה של זרימה תתעוות ובתנאים מסוימים ניתן להשיג טיפות מוארכות מאוד. לתופעה זו של עיוות וניתוק טיפות יש תפקיד מרכזי בתעשייה לדוגמה, בראולוגיה של תחליבים, בתכנון מכשירי ערבוב יעילים ועוד.
בחוד החנית של מחקריו האחרונים נמצא מעבר מסה במצב  לא עמיד סביב בועות וטיפות מעוותות בדגש לתעשיית התהליכים הכימיים ופיתוח מודל מתמטי כאשר הטיפה עם צפיפות קבועה. יתר על כן, ניתוח השפעות בשלבים השונים התהליך המאופיינים בדרך כלל בדרגות ריכוז גבוהות.
פרסומים נבחרים

להלן מבחר מפרסומיו העיקריים:
Favelukis M., Lavrenteva O.M., and Nir A. On the Evolution and Breakup of Slender Drops in an Extensional Flow. Phys. Fluids, 24, 043101 (2012).
Favelukis M., Lavrenteva O.M., and Nir A. Deformation and Breakup of a non-Newtonian Slender Drop in an Extensional Flow: Inertial Effects and Stability. J. Fluid. Mech., 563, 133-158 (2006).
Favelukis M., and Mudunuri R.R. Unsteady Mass Transfer in the Continuous Phase around Axisymmetric Drops of Revolution(הקישור אינו פעיל) Chem. Eng. Sci., 58, 1191-1196 (2003).
Favelukis M., Tadmor, Z., and Semiat, R. Bubble Growth in a Viscous Liquid in a Simple Shear Flow AIChE J., 45, 691-695 (1999).
Favelukis M. Mass Transfer around a Slender Drop in a Nonlinear Extensional Flow Nonlinear Eng., 8, 117-126 (2019).
Favelukis M. Mass Transfer around Bubbles, Drops, and Particles in Uniaxial and Biaxial Nonlinear Extensional Flows AIChE J., 65, 398-408 (2019).
Favelukis M. Non-Newtonian Slender Drops in a Nonlinear Extensional Flow J. Fluid Mech., 877, 561-581 (2019).
Favelukis M. A Compound Drop in a Nonlinear Extensional Flow Eur. J. Mech. B/Fluids, 83,114-129 (2020).
הערות שוליים

↑  כתבה בדבר קבלתו של פבלוקיס את פרס ההצטיינות באתר שנקר
↑  עמודו של פרופ׳ פבלוקיס באתר שנקר
↑  קורות חיים אקדמיים באתרו של משה פבלוקיס
↑  עבודת הדוקטורט של משה פבלוקיס בנושא: An Experimental Study of Bubble Deformation in Viscous Liquids in Simple Shear Flow
↑  מאמריו של פרופ׳ פבלוקיס בנושאי זרימה לא ניוטונית באתר RESEARCHGATE
↑  מאמרו של פרופ׳ פבלוקיס בנושא:קליעת בועות ועיוותן באתר AICHE
↑  מאמרו של פרופ׳ פבלוקיס בנושא: בועות דקות מזורם לא ניוטוני תחת משטר זרימה לא ליניארי באתר קיימברידג'
↑  מחקריו של פרופ׳ פבלוקיס בנושאי מעבר מסה במצב לא עמיד באתר גוגל סקולר
מרקוס רות'

מרקוס רות' (בנורווגית: Markus Rooth; נולד ב-22 בדצמבר 2001) הוא אתלט נורווגי, אלוף אולימפי (פריז 2024) בקרב עשר.
ביוגרפיה

בת דודתו היא האתלטית אנדראה רות' (אנ').
ביוגרפיה > 2019 > מדליית ארד באליפות אירופה עד גיל 20

באליפות אירופה עד גיל 20 שנערכה בבורוס שבשוודיה ביולי זכה במדליית ארד בקרב עשר בשיא אישי חדש של 7,692 נקודות.
ביוגרפיה > 2021 > מדליית ארד באליפות אירופה עד גיל 23

באליפות אירופה עד גיל 23 שנערכה בטאלין שבאסטוניה ביולי זכה במדליית ארד בקרב עשר בשיא נורווגיה עד גיל 23 חדש של 7,967 נקודות.
ביוגרפיה > 2023 > אלוף אירופה עד גיל 23

באליפות אירופה עד גיל 23 שנערכה באספו שבפינלנד ביולי זכה במדליית זהב בשיא אליפות ושיא נורווגיה חדשים של 8,608 נקודות.
באליפות העולם שנערכה בבודפשט שבהונגריה באוגוסט סיים במקום שמיני בקרב עשר בתתוצאה של 8,491 נקודות.
ביוגרפיה > 2024

באליפות העולם באולם שנערכה בגלאזגו שבממלכה המאוחדת במרץ השתתף בקרב שבע, אך לא סיים את התחרות.
ביוגרפיה > 2024 > אלוף אולימפי

באולימפיאדת פריז שנערכה באוגוסט זכה במדליית זהב בקרב עשר בשיא אישי חדש של 8,796 נקודות, לפני ליאו נויגבאוור מגרמניה (8,748 נקודות) ולינדון ויקטור מגרנדה (8,711 נקודות).
שיאים אישיים > אצטדיון

ריצת 100 מטר: 10.71 שניות (2024)
ריצת 400 מטר: 47.69 שניות (2024)
ריצת 1500 מטר: 4:29.66 דקות (2023)
ריצת 110 מטר משוכות: 14.23 שניות (2023)
קפיצה לגובה: 2.03 מטר (2023)
קפיצה במוט: 5.30 מטר (2024)
קפיצה לרוחק: 8.01 מטר (2024)
הדיפת כדור ברזל: 15.52 מטר (2024)
זריקת דיסקוס: 49.80 מטר (2024)
הטלת כידון: 66.87 מטר (2024)
קרב עשר: 8,796 נקודות (2024)
הערות שוליים

↑  Magnus Gamlem, Helge Mikalsen (foto), Norges nye friidrettsfamilie: – Alle tre har en likhet med Gjert, VG, ‏2020-07-16 (בנורווגית)
↑  Full fart med familien Rooth, Nordstrands Blad, ‏2010-05-30 (בנורווגית)
|  אלופים אולימפיים – קרב רב (גברים) |
| --- | --- | --- |
| קרב חמש | (1906) היילמר מלאנדר שוודיה • (1912) ג'ים ת'ורפ ארצות הברית ופרדיננד ביה נורווגיה • (1920) אירו לייטונן פינלנד • (1924) אירו לייטונן פינלנד |  |
| קרב 10 | (1904) טום קיילי בריטניה • (1912) ג'ים ת'ורפ ארצות הברית והוגו וייסלנדר שוודיה • (1920) הלגה לובלנד נורווגיה • (1924) הארולד אוסבורן ארצות הברית • (1928) פאבו יריאולה פינלנד • (1932) ג'ים באוסץ' ארצות הברית • (1936) גלן מוריס ארצות הברית • (1948) בוב מתיאס ארצות הברית • (1952) בוב מתיאס ארצות הברית • (1956) מילט קמפבל ארצות הברית • (1960) רייפר ג'ונסון ארצות הברית • (1964) ווילי הולדורף גרמניה • (1968) ביל טומיי ארצות הברית • (1972) מיקולה אבילוב ברית המועצות • (1976) ברוס ג'נר ארצות הברית • (1980) דיילי תומפסון בריטניה • (1984) דיילי תומפסון בריטניה • (1988) כריסטיאן שנק מזרח גרמניה • (1992) רוברט זמליק צ'כוסלובקיה • (1996) דן או'בריאן ארצות הברית • (2000) ארקי נול אסטוניה • (2004) רומן שברלה צ'כיה • (2008) בריאן קליי ארצות הברית • (2012) אשטון איטון ארצות הברית  • (2016) אשטון איטון ארצות הברית • (2020) דמיאן וורנר קנדה • (2024) מרקוס רות' נורווגיה |  |
| --- | --- |
בקרת זהויות :  World Athletics: 14783534
נבחרת צ'כיה בכדורסל נשים

| --- | --- |
צ'כיה
 מידע כללי
 התאחדות:  התאחדות הכדורסל הצ'כית
 השתייכות:  פיב"א אירופה
 דירוג פיב"א (26 באוגוסט 2024):  21       ‎+2‏
  - ניקוד פיב"א:  324.9
 מאמן:  ז'ן בוברובסקי
 cz.basketball
 
 גביע העולם בכדורסל נשים
 הופעות:  3
 ההישג הטוב:  כסף: 2010
 המשחקים האולימפיים
 הופעות:  3
 אליפות אירופה בכדורסל נשים
 הופעות:  10
 ההישג הטוב:  זהב: 2005 כסף: 2003
 
נבחרת צ'כיה בכדורסל נשים היא קבוצת כדורסל הנשים הלאומית של צ'כיה. הישגי השיא של הנבחרת הם זכייתה במדליית הזהב ב-2005 ובמדליית הכסף ב-2003 באליפות אירופה. כמו כן הגיעה הנבחרת למקום השני באליפות העולם 2010.
הדירוג הנוכחי של נבחרת צ'כיה ברשימת הדירוג של פיב"א לנבחרות נשים, הוא המקום ה-21 בעולם, נכון ל-26 באוגוסט 2024, עלייה של 2 מקומות לעומת דירוג קודם.
הערות שוליים

↑  דירוג לנבחרות לאומיות נשים באתר פיב"א
ערך זה הוא קצרמרבנושא כדורסל ובנושא צ'כיה. אתם מוזמנים לתרום לוויקיפדיה ו.
משחק ארטילריה ממוחשב

משחק ארטילריה לדוגמה בו שחקן אחד יורה על השחקן השני. המכתשים בסביבת המשחקים נוצרו כתוצאה מפגיעות שנפלו הרחק מהמטרה
משחק ארטילריה ממוחשב (באנגלית: Artillery video game) הוא תת־ז'אנר של משחקי אסטרטגיה המדמים לחימה בין שני שחקנים או יותר באמצעות נשק ארטילרי. את המשחק משחקים בתורות, ולרוב השחקנים הם טנקים כאשר כל שחקן בתורו צריך לבצע שינויים בזווית הירי ובעוצמה של הירי על מנת להצליח להשמיד את היריב.
היסטוריה

משחקי הארטילריה הם בין משחקי המחשב המוקדמים ביותר שפותחו. משחקי הראשונים בז'אנר פותחו עבור עבור מערכות מחשב מוקדמות כמו המחשב השולחני Tektronix 4050 (אנ') ומחשב המסוף HP 2647 (אנ'). למראה ולמכניקת המשחק מבוססת התורות של המשחקים הראשונים שפותחו בז'אנר, כמו סימולטור התותחים שנוצר למחשבי Apple II, הייתה השפעה רבה על המשחקים הרבים שיפותחו בז'אנר בעשורים הבאים. משחקים בולטים נוספים שיצאו בתחילת הדרך כללו גם את המשחקים Super Artillery ו-Artillery Simulator.
במהלך שנות ה-80 חלה עלייה בפופולריות של משחקי הארטילריה בין היתר בעקבות היציאה לשווקים של המשחק "Smithereens!" עבור קונסולת המשחקים Magnavox Odyssey² (אנ') והמשחק Artillery Duel עבור קונסולות המשחקים Atari 2600 ו-ColecoVision. המשחקים הללו הכילו גרפיקת רקע משוכללת, מחווני מהירות רוח ואץ היכולת לשחק במשחק מרובה משתתפים.
המשחק "Scorched Earth", שיצא ב-1991, הפך לאחד מהמשחקים המכוננים בז'אנר וסייע להעלות את הפופולריות של משחקי ארטילריה מבוססי תורות בקהילת הגיימרים. הצלחת המשחק העניקה בהמשך השראה ליצירת משחקים דומים רבים בהם כותרים פופולריים כמו Worms, Atomic Cannon ו-Pocket Tanks.
לאורך השנים, עם ההתקדמות של הטכנולוגיה, פותחו משחקי ארטילריה עם גרפיקה מתקדמת בהרבה, ועם האפשרות למשחק מרובה משתתפים ברשת.
העלייה בפופולריות של המחשבים האישיים וקונסולות המשחקים בשנות ה-90 הובילה לכך שמשחקי הארטילריה זכו להתעניינות מצד קהל גדול מאי פעם. לאורך השנים, עם ההתקדמות של הטכנולוגיה, פותחו משחקי ארטילריה עם גרפיקה מתקדמת בהרבה, ועם האפשרות למשחק מרובה משתתפים ברשת.
בשנת 1995 חברת Team17 הבריטית פיתחה את הגרסה הראשונה של המשחק הראשון בסדרת המשחקים המצליחה Worms שהיה מיועד למחשבי קומודור אמיגה. במשחק השחקן שולט ביחידה קטנה של תולעים חמושים (במקום טנקים) אשר ממוקמים על פני סביבה הררית ונלחמים באויבים הנשלטים על ידי המחשב או שחקנים אחרים. המשחקים כלל אנימציה משעשעת בסגנון קרטוני ומגוון של כלי נשק יוצאי דופן. בין המשחקים הנוספים שיצאו בסדרה היו גם משחקים תלת־ממדיים, אף על פי כן, שתי המשחקים הבאים שיצאו בסדרה ב-2006 ו-2010 היו שוב דו-ממדיים.
משחקיות

במשחקי הארטילריה השחקנים שולטים לרוב ביחידה אחת או יותר אשר חמושה/ות בנשק ארטילרי כמו תותחים, טנקים או טילים. המטרה עשויה להשתנות ממשחק למשחק, אך לרוב כרוכה בהשמדת כל החיילים/יחידות שנשלטים על ידי המחשב ו/או השחקנים היריבים.
כל שחקן בתורו צריך לבצע שינויים בזווית הירי ובעוצמת הירי ולקחת בחשבון גורמים כמו מרחק, מהירות הרוח, וגובה פני השטח לפני שהוא יורה לעבר היריבים. פגיעה מוצלחת יכולה לגרום לנזק רב ליריב, למוטט את ההגנות שלהם, ובסופו של דבר משמידות את היריב.
לעיתים רבות השחקנים מסוגלים להשתמש במגוון כלי נשק עם מאפיינים שונים המאפשרים לשחקנים לקחת בחשבון אסטרטגיות שונות במטרה לגבור על היריבים.
הערות שוליים

↑  IGN - Worms Retrospective (אורכב 31.05.2016 בארכיון Wayback Machine) by James LaFlame
| סוגות משחקי וידאו |
| --- | --- | --- |
| משחקי פעולה | משחק מכות (Hack and slash) • משחק לחימה • משחק פלטפורמה (משחק ריצה אינסופית) • משחק יריות (משחק ירי בגוף ראשון • Shoot 'em up • משחק יריות טקטי • משחק ירי בגוף שלישי • משחק באטל רויאל) |  |
| משחקי פעולה-הרפתקאות | משחק דמוי GTA • משחק התגנבות • משחק מטרוידבניה • משחק הישרדות-אימה |  |
| משחקי הרפתקה | משחק הרפתקאות גרפי • משחק הרפתקאות מבוסס טקסט • סרט אינטראקטיבי • רומן חזותי |  |
| משחקי תפקידים | משחק פעולה-תפקידים • Dungeon crawler • משחק תפקידים המוני ברשת • משחק תפקידים טקטי |  |
| משחקי אסטרטגיה | משחק אסטרטגיה בזמן אמת (הגנת מגדלים) • משחק אסטרטגיה מבוסס תורות • 4X • משחק ארטילריה ממוחשב • משחק זירת קרב מרובת משתתפים • משחק אסטרטגיה מקוון מרובה משתתפים בזמן אמת • משחק טקטיקה בזמן אמת • משחק טקטיקה מבוסס תורות • משחקי מלחמה ממוחשבים |  |
| משחקי סימולציה | סימולציות ניהול ובנייה (משחקי בניית ערים) • סימולציות חיים (סימולציות חברתיות • חיות מחמד וירטואליות) • משחק אלוהות • משחק ספורט ממוחשב • משחקי סימולציית כלי רכב (סימולציות טיסה • סימולציות טיסה בחלל • סימולציות מרוצים • משחקי מרוצי קארטינג • סימולציות רכבות) |  |
| סוגות אחרות | משחק חשיבה • משחק חינוכי • משחק התעמלות  • משחק וידאו מוזיקלי • משחק חברה ממוחשב • משחק שולחן ממוחשב |  |
| כללי | היסטוריה של משחקי הווידאו • משחק וידאו לשחקן יחיד • משחק מרובה משתתפים (Co-op • PVP) • משחק קונסולה • משחק מחשב • משחק ארקייד • משחק מובייל • משחק וידאו המבוסס על מיקום גאוגרפי • משחק מציאות מדומה • משחק רשת (משחק דפדפן • משחק רשת מרובה משתתפים • משחק רשת חברתית) • משחק מבוסס טקסט • משחק גלילה צדדית • משחקי עולם פתוח • משחק אינדי |  |
צילום מסך ממשחק הארטילריה התלת־ממדי "Scorched 3D"
נבחרת צ'כיה בבייסבול

| --- | --- |

 מידע כללי
 התאחדות:  Czech Baseball Association 
 דירוג WBSC (18 בספטמבר 2024):  14      
  - ניקוד:  2,032
 אתר רשמי
 
נבחרת צ'כיה בבייסבול (בצ'כית: Česká baseballová reprezentace) היא נבחרת הבייסבול לגברים המייצגת את צ'כיה בתחרויות בינלאומיות. הדירוג הנוכחי של נבחרת צ'כיה ברשימת הדירוג של WBSC לנבחרות בייסבול של גברים, הוא המקום ה-14 בעולם, נכון ל-18 בספטמבר 2024, ללא שינוי לעומת דירוג קודם.
הערות שוליים

↑  דירוג לנבחרות בייסבול של גברים באתר WBSC
ערך זה הוא קצרמרבנושא בייסבול ובנושא צ'כיה. אתם מוזמנים לתרום לוויקיפדיה ו.
נבחרת ניו זילנד ברוגבי

נבחרת ניו זילנד ברוגבי, המכונה "אול בלאקס" (All Blacks) מייצגת את ניו זילנד בתחרויות בינלאומיות של רוגבי יוניון, בהן גביע העולם ברוגבי.
זוהי הנבחרת המצליחה ביותר בענף: מאז ערכה את משחקה הרשמי הראשון ב-1903, היא ניצחה ב-77.12% מהמשחקים בהם השתתפה (נכון לנובמבר 2021), ומאז החל ארגון וורלד רוגבי להנהיג דירוג עולמי, היא עמדה בראשו יותר מכל נבחרת אחרת, ומעולם לא דורגה מתחת למקום השלישי. רק חמש נבחרות גברו עליה (נבחרות אוסטרליה, אנגליה, דרום אפריקה, ויילס וצרפת), וגם מול נבחרות אלה היא מחזיקה במאזן ניצחונות חיובי. היא מחזיקה בשיא הזכיות בגביע העולם (ביחד עם דרום אפריקה) עם שלוש זכיות (1987, 2011 ו-2015), והיחידה שעשתה זאת פעמיים ברציפות. בנוסף, סיימה פעם אחת במקום השני (1995), פעמיים במקום השלישי (1991 ו-2003) ופעם אחת במקום הרביעי (1999). כמו כן, זכתה ניו זילנד 13 פעמים בטורניר אליפות הרוגבי, בו היא מתמודדת מדי שנה עם נבחרות אוסטרליה, ארגנטינה ודרום אפריקה, מתוך 19 פעמים בהן נערך הטורניר.
אחד המאפיינים המזוהים עם הנבחרת הוא ריקוד ההאקה המאורי ששחקניה נוהגים לבצע לפני כל משחק, מנהג שכיום נהוג בכל נבחרות הספורט של ניו זילנד. צבע מדי הנבחרת הוא שחור, וסמלה של הנבחרת הוא דגל שחור ועליו עלה שרך כסוף.
הערות שוליים

↑  allblacks.com‏|Stas
| --- | --- |
בקרת זהויות :  BnF: cb15578639s (data)  GND: 7723816-3  SUDOC: 202900029  TePapa: 41618  VIAF: 138347504   WorldCat (עם VIAF): 138347504
מרצדס-בנץ סיטאן

| --- | --- |

Mercedes-Benz Citan
 מאפיינים כלליים
 נקרא גם:  Renault Kangoo  Renault Kangoo Evolution במרוקו
 יצרן:  מרצדס-בנץ
 שנות ייצור:  2012-הווה
 הרכבה:  צרפת צרפת
 מודל קודם:  Mercedes-Benz Vaneo (אנ')
 מרכב:  Panel van (אנ')  Minivan (אנ')
 פלטפורמה:  Front-wheel drive
 אורך:  3,940 מ"מ (דגם קומפקטי)  4,320 מ"מ (דגם ארוך)  4,710 מ"מ (דגם אקסטרה ארוך)
 רוחב:  1,829 מ"מ
 גובה:  1,809-1,839 מ"מ
 משקל:  1,295-1,465 ק"ג
 בסיס גלגלים:  2,313-3,081 מ"מ
 מפרט טכני
 מנוע:  4 צילינדרים, 1,198 סמ"ק המפיק 84 כ"ס ב-4,500 סל"ד  4 צילינדרים, 1,461 סמ"ק המפיק 55 כ"ס ב-4,000 סל"ד (טורבו דיזל מתוצרת "Renault K-Type engine" מסוג "OM607 diesel" (אנ'))  4 צילינדרים, 1,461 סמ"ק המפיק 66 כ"ס ב-4,000 סל"ד (טורבו דיזל מתוצרת "Renault K-Type engine" מסוג "OM607 diesel" (אנ'))  4 צילינדרים, 1,461 סמ"ק המפיק 81 כ"ס ב-4,000 סל"ד (טורבו דיזל מתוצרת "Renault K-Type engine" מסוג "OM607 diesel" (אנ'))
 הילוכים:  תמסורת ידנית - 5 מהירויות  תמסורת ידנית - 6 מהירויות
 מהירות מרבית:  173 קמ"ש (מנוע בנזין, 1,198 סמ"ק)  147-150 קמ"ש (מנוע דיזל דגם 108)  155-160 קמ"ש (מנוע דיזל דגם 109)  165-170 קמ"ש (מנוע דיזל דגם 111)
 קשר:  מרצדס-בנץ T-קלאס
מרצדס-בנץ סיטאן (בגרמנית: Mercedes-Benz Citan) היא מכונית מסחרית מתוצרת יצרנית הרכב הגרמנית מרצדס-בנץ אשר מיוצרת משנת 2012 ועד היום.
דגם ה"מרצדס-בנץ סיטאן" מבוסס על דגם ה"רנו קנגו" מתוצרת יצרנית הרכב הצרפתית רנו, ומיוצר בצרפת בעיר "Maubeuge" (אנ').
תצורות

מסחרית
מיניוואן
תצורות > דגמים

108 CDI
108 CDI BlueEFFICIENCY
109 CDI
109 CDI BlueEFFICIENCY
111 CDI (מיוצר מיוני 2013)
111 CDI BlueEFFICIENCY (מיוצר מיוני 2013)
112 BlueEFFICIENCY (דגם מנוע דיזל, מיוצר מיוני 2013)
תצורות > מבנה גוף הרכב

Panel Van (גרסת 2 מושבים, 4-5 דלתות)
Dualiner (גרסת 5 מושבים, 5 דלתות)
Traveliner (גרסת 5 מושבים, 5 דלתות)
תאוצות

בין 0-100 קמ"ש היא 11.7 שניות (לדגם מנוע בנזין, 1,198 סמ"ק)
בין 0-100 קמ"ש היא 16.1-16.3 שניות (לדגם 108 מנוע דיזל )
בין 0-100 קמ"ש היא 13.1-13.3 שניות (לדגם 109 מנוע דיזל)
בין 0-100 קמ"ש היא 12.3-12.5 שניות (לדגם 111 מנוע דיזל)
תמונות

"מרצדס-בנץ סיטאן" דגם "109 CDi 1.5 BlueEFFICIENCY", שנת 2016
"מרצדס-בנץ סיטאן" דגם "109 CDi 1.5 BlueEFFICIENCY", שנת 2016
"מרצדס-בנץ סיטאן"
"מרצדס-בנץ סיטאן"
"מרצדס-בנץ סיטאן"
"מרצדס-בנץ סיטאן" דגם "Citan 109 CDI BlueEFFICIENCY " - מבט לתא הנהג
"מרצדס-בנץ סיטאן" דגם "Citan Kombi 109 CDI BlueEFFICIENCY"
ראו גם

מרצדס-בנץ
לקריאה נוספת

"מרצדס-בנץ סיטאן" - תמונות
הערות שוליים

↑  "מרצדס-בנץ סיטאן" - גיבור העיר mercedes-benz.com/en/mercedes-benz/vehicles/transporter/citan-the-hero-of-the-city
↑  "מרצדס-בנץ סיטאן" snowsgroup.co.uk/mercedes-benz-vans/new-lcvs/citan
↑  "מרצדס-בנץ סיטאן" autocar.co.uk/car-review/mercedes-benz/citan
↑  "מרצדס-בנץ סיטאן" vanadvisor.com/road-tests/mercedes-benz-citan
↑  "מרצדס-בנץ סיטאן" mercedes-benz.rs/content/serbia
↑  "מרצדס-בנץ סיטאן" - פאנל ואן benz.com.sg/content/singapore
משה פדלון

משה פַדְלוֹן (נולד ב-15 בספטמבר 1952) הוא ראש עיריית הרצליה לשעבר. קודם לכן שירת כבכיר בעיריית הרצליה ומפקד בפיקוד העורף, לאחר שהשתחרר מצה"ל בדרגת סא"ל במילואים.
תולדות חייו

פדלון נולד, גדל והתחנך בהרצליה לאב שעולה מלוב. אמו טוני הייתה גננת ואביו אליהו עבד בתעשייה הצבאית. הוא גדל בשכונת נווה ישראל. למד בבית הספר "בן צבי", והמשיך בתיכון "אורט" בעיר. פדלון החל את שירותו הצבאי כחובש קרבי. לאחר מכן המשיך לקצונה, ושרת במגוון תפקידי פיקוד עד שקיבל את הפיקוד על בית הספר לחובשים של צה"ל (דרגת סא"ל).
פדלון בוגר תואר ראשון במדעי המדינה, ממשל ופוליטיקה, ותואר שני במינהל ציבורי בשלטון המקומי, שניהם מאוניברסיטת חיפה.
בשנים 1994–2006 היה מנהל אגף שיפור פני העיר (שפ"ע) בעיריית הרצליה, ובשנים 2006–2013 היה מנהל אגף תחזוקה, ביטחון ולוגיסטיקה (תב"ל).